கேள்வி: மூத்த குடிமக்கள் - இந்தியாவில் மூத்த குடிமக்களுக்கான சலுகைகள் பற்றி விளக்கவும்.
பதில்: இந்தியாவில் மூத்த குடிமக்களுக்கு மாநில மற்றும் ஒன்றிய அரசுகள் பலதுறைகள் வாயிலாக பல்வேறு சலுகைகள் வழங்கி வருகிறது. ஆனால் சில இனங்களில் சலுகைகள் வழங்கும் போது ஆண், பெண் மூத்தகுடி மக்களுக்கான வயது வரம்பு வேறுபடுகிறது. * ஆதரவற்ற மூத்த குடிமக்களுக்கு தமிழ்நாடு அரசு மாதாந்திர ஓய்வூதியமாக ரூபாய் ஆயிரம் வழங்குகிறது.http://www.tn.gov.in/scheme/data_view/43982 * ஆதரவற்ற மூத்த குடிமக்களின் குடும்ப அட்டைகளுக்கு ரேசன் கடைகளில் மாதா மாதம் 10 கிலோ அரிசியும், பொங்கலுக்கு இலவச வேட்டி சேலைகளும் வழங்கும் திட்டமுள்ளது. * ரூபாய் இரண்டரை இலட்சம் வரை ஆண்டு வருவாய் ஈட்டும் மூத்தகுடி மக்கள் வருமானவரி செலுத்தத் தேவையில்லை. எண்பது வயதுக்கு மேற்பட்ட மிக மூத்த குடிமக்கள் (Super Senior Citizens), ஐந்து இலட்சம் வரையிலான ஆண்டு வருவாய்க்கு வருமான வரி செலுத்த தேவையில்லை.https://in.finance.yahoo.com/news/tax-benefits-for-senior-citizens-035344631.htmlhttp://taxguru.in/income-tax/tax-benefits-for-senior-citizens.htmlhttp://abcaus.in/articles/senior-citizen-income-tax-act.html * ஆதரவற்ற மூத்த குடிமக்களுக்கு அரசு இலவச மருத்துவ காப்பீட்டுத் திட்டத்தின் மூலம் மருத்துவ சிகிச்சை வழங்குகிறது. * இரயில் வண்டியில் பயணிக்கும் மூத்தகுடி ஆண் பயணிகளுக்கு, பயணக்கட்டணத்தில் நாற்பது விழுக்காடும், மூத்தகுடி பெண் பயணிகளுக்கு ஐம்பது விழுக்காடும் கட்டணச் சலுகை வழங்குகிறது இந்தியன் இரயில்வே துறை.http://www.seniorindian.com/travel_concessions_seniors(army).htmhttp://www.indianrailways.gov.in/railwayboard/uploads/directorate/traffic_comm/pdf/Facility_Sr_Citizen.pdf * மூத்த குடிமக்களின் அவசர உதவிக்கென இருபத்தி நாலு மணி நேரமும் செயல்படும் கட்டணமில்லா அழைப்புடன் கூடிய தனி தொலைதொடர்பு எண்கள் 1800-180-1253. 1800 – 180- 1253 மற்றும் 1298 இந்தியா முழுவதும் செயல்படுகிறது. இந்த எண் மூலம் தொடர்பு கொண்டால், உரிய அரசு ஊழியர்கள் மற்றும் அரசுசாரா தொண்டு நிறுவன ஊழியர்கள், மூத்த குடிமக்களின் அவசர உதவிக்கு வருவார்கள்.http://timesofindia.indiatimes.com/city/bangalore/24-hour-helpline-opens-for-the-elderly/articleshow/1944578128.cms * அரசு பொதுத்துறையில் இயங்கும் உள்நாட்டு இந்திய விமானங்களில் பயணிக்கும் 65 வயது நிரம்பிய ஆண்களுக்கும், 63 வயது நிரம்பிய பெண் மூத்த குடிமக்களுக்கும், சாதாரண வகுப்பு பயணக்கட்டணத்தில் ஐம்பது விழுக்காடு கட்டணச்சலுகை வழங்குகிறது.http://www.airindia.com/senior-citizen-concession.htm * வெளிநாடு செல்லும் மூத்த குடிமக்களுக்கு (ஆண்கள் வயது 65 – பெண்கள் வயது 63), சாதாரண வகுப்பு விமானப் பயணக் கட்டணத்தில் ஐம்பது விழுக்காடு கட்டணச்சலுகை வழங்கப்படுகிறது. * மூத்த குடிமக்கள் தொடர்பான வழக்குகளை நீதிமன்றங்கள் விரைந்து முடிக்கவும், இலவச சட்ட உதவிகளும் வழங்கப்படுகிறது. * வங்கிகள் மற்றும் நிதி நிறுவனங்கள், மூத்த குடிமக்களின் நிரந்தர வைப்புத் தொகைகளுக்கு அரை விழுக்காடு வட்டி கூடுதலாக வழங்குகிறது. * மூத்த குடிமக்கள் தங்கும் முதியோர் இல்லங்கள் கட்டுவதற்கு, கட்டுமானத் தொகையில் ஒன்றிய அரசு 90 விழுக்காடு மானியம் வழங்குகிறது.http://socialjustice.nic.in/consd.php